Markas rantau dan wilayah laut Kriegsmarine

Markas rantau dan wilayah laut  adalah pentadbiran pesisir rasmi bagi Kriegsmarine Jerman Nazi semasa Perang Dunia II. Pentadbiran pesisir Kriegsmarine dibahagikan kepada 4 markas rantau utama, yang secara bergilir-gilir menjadi subordinat kepada operasi para panglima Markas Kumpulan yang memerintah semua angkatan laut dan pantai di dalam kawasan geografi tertentu. Di dalam setiap rantau tentera terdapat beberapa wilayah subordinat yang bertanggungjawab bagi semua kegiatan tentera laut pantai di kawasan tanggungjawab mereka, yang paling ketara ialah di banyak pelabuhan Jerman dari taklukan Eropah.

Markas rantau tentera laut
Markas rantau tentera laut (Marineoberkommando) ialah markas pesisir paling utama dalam kawasan geografi yang tertentu dan menjadi subordinat kepada para panglima Markas Kumpulan Tentera Laut. Sejumlah 4 rantau tentera ditubuhkan di taklukan Eropah semasa Perang Dunia Kedua. Timbalan panglima, dikenali sebagai "2. Admiral" (Laksamana 2) memerintah unit staf dan mengawasi hal ehwal pentadbiran serantau. Secara khusus, timbalan panglima markas rantau mengawasi Schiffs–Stamm-Abteilung (Jabatan Pentadbiran Kapal) yang menjadi penghubung bagi markas pelabuhan dan juga bertugas sebagai pihak berkuasa utama bagi anggota yang sedang transit atau ditempatkan di garison pantai tentera. Bagi mereka yang kekal ditugaskan ke jabatan kapal, sebuah pasukan subordinat Schiffs–Stamm-Regiment diwujudkan sebagai markas perantara.

Pasukan subordinat utama lain bagi markas serantau ialah Befehlshaber der Sicherung (Panglima Keselamatan), Inspektion des Schiffsmaschinewesens (Inpektorat Kejuruteraan Kapal), Artilleriearsenalinspektionen (Inspektorat gudang senjata dan artileri), dan Sanitätsamt der Marinestation (Jabatan Kesihatan). Sebuah detasmen semboyan serantau (Marine–Nachrichten–Abteilung) juga diwujudkan bagi menyelaras arahan dan perutusan antara pelbagai markas subordinat.

Semua rantau ketenteraan ditugaskan dengan sebuah unit tempur pesisir tentera laut. Biasanya unit ini dikenali sebagai Marine–Schützen–Bataillon; sebuah formasi yang lebih besar dikenali sebagai Marine–Bordflak–Brigade juga wujud. Unit kejuruteraan dan jurutera tentera laut dimasukkan kedalam  Marine–Festungspionier–Bataillon. Markas serantau juga bertanggungjawab bagi operasi semua penjara tentera laut. Kem tawanan perang tentera laut berada dibawah bidang kuasa pegawai kanan yang dikenali sebagai Kommandantur des Marine–Kriegsgefangenen– und Interniertenlagers.

Semua rantau ketenteraan terus mengekalkan jabatan undang-undang dan pasukan wartawan perang (Marinekriegsberichterkompanie). Semua pusat kemasukan dan rekrut beroperasi melalui sebuah pejabat yang dipanggil Marine–Abrechnungs– und Vorprüfungsamt manakala Dienststelle für Eignungsprüfung mengurus peperiksaan sijil bagi laskar. Setiap rantau tentera laut juga memiliki bahagian perumahan tentera, dikenali sebagai Abwicklungsamt.

Markas Rantau Laut Utara (Marineoberkommando Nordsee)

Senarai panglima (Kommandierender Admiral)

 Admiral Otto Schultze: Jul 1935 - Okt 1937
 Admiral Hermann Boehm: Okt 1937 - Okt 1938 
 Admiral Alfred Saalwächter: Okt 1938 - Ogo 1939
 Admiral Otto Schultze: Ogo - Nov 1939 
 Vizeadmiral Hermann Densch: Nov 1939 - Mac 1943
 Admiral Erich Förste: Mac 1943 - Mei 1945

Markas Rantau Laut Baltik (Marineoberkommando Ostsee)

Senarai panglima

 Admiral Conrad Albrecht: Jul 1935 - Nov 1938
 Admiral Rolf Carls: Nov 1938 - Jan 1940
 Admiral Günther Guse: Jan 1940 - Mac 1943
 Admiral Hubert Schmundt: Mac 1943 - Mac 1944
 General admiral Oskar Kummetz: Mac 1944 - Mei 1945

Markas Rantau Laut Selatan (Marineoberkommando Süd)

Senarai panglima

 Admiral Eberhard Weichold: Jun 1940 - Mac 1943
 Admiral Wilhelm Meendsen-Bohlken: Mac 1943 - Mei 1943
 Admiral Friedrich Ruge: Mei 1943 - Ogo 1943
 Admiral Wilhelm Meendsen-Bohlken: Ogo 1943 - Jul 1944
 Admiral Werner Löwisch: Jul 1944 - May 1945

Markas Rantau Laut Norway (Marineoberkommando Norwegen)

Senarai panglima

 Admiral Hermann Boehm: Apr 1940 - Mac 1943
 Admiral Otto Ciliax: Mac 1943 - Apr 1945
 Admiral Theodor Krancke: Apr 1945 - Mei 1945

Markas wilayah tentera laut

Markas wilayah laut adalah angkatan operasi langsung bagi semua unit-unit pesisir Kriegsmarine dan ditugaskan dengan kawasan tanggungjawab pantai serta markas operasi setiap flotila kapal selam atau kapal yang ditugaskan secara tetap (walaupun bersifat pentadbiran, unit ini berada dibawah berbagai panglima kapal). Kebanyakan markas wilayah laut juga mengekalkan sebuah unit ibupejabat staf, unit semboyan, pasukan wartawan perang, serta klinik perubatan.

Wilayah laut adalah subordinat pengoperasian kepada Panglima Kumpulan Tentera Laut dan disusun mengikut kawasan geografi atau negara taklukan. "Admiral Deutsche Bucht" beribupejabat di Wilhelmshaven dan memerintah pelabuhan-pelabuhan Jerman di sepanjang Laut Utara. "Admiral z.b.V. Südost" memimpin jalan air pedalaman, unit sungai, dan beribupejabat di Traunstein.

Perancis dan Negara-Negara Pamah

Senarai Panglima Tentera Laut di Perancis (Kommandierender Admiral Frankreich)

 Admiral Karlgeorg Schuster: Mei 1940 - Mei 1941
 Admiral Otto Schultze: Mei 1941- Ogo 1942
 Admiral Hermann Densch: Ogo 1942 - Nov 1942

Tiga wilayah tentera laut di Perancis telah ditubuhkan pada hujung tahun 1942 apabila Jerman menakluki keseluruhan negara Perancis (Kes Anton):

 Admiral Atlantikküste (Barat Perancis)
 Admiral Kanalküste (Selat Inggeris) 
 Admiral französischen Südküste (Selatan Perancis)	

Sebuah wilayah khas tentera laut juga di tubuhkan bagi Bandaraya Paris dan dikenali sebagai Höheres Kommando der Marinedienststellen in Groß-Paris (Ibupejabat Angkatan Laut di Kawasan Paris Raya).

Kelengkapan-kelengkapan pelabuhan Jerman di jajahan Belgium tidak pernah dijadikan sebuah pusat pemerintahan bebas dan telah menjadi subordinat kepada markas rantau dan wilayah ketenteraan yang lain. Badan berkuasa pantai di negara Belanda pada asalnya adalah pegawai subordinat kepada Admiral West (Laksamana Barat) dan dikenali sebagai Marinebefehlshaber in den Niederlanden (Panglima Tentera Laut di Belanda). Pada Februari 1943, jawatan ini dinamakan semula Kommandierender Admiral in den Niederlanden dan pada Februari 1945 jawatan ini dimansuhkan selepas tentera Jerman berundur dari Belanda.

Denmark dan Norway

Wilayah Ketenteraan Laut Baltik

Wilayah Ketenteraan Laut Utara dan Laut Hitam

Wilayah Ketenteraan Laut Aegean dan Laut Adriatik

Rujukan

Kriegsmarine
Tentera Jerman
Perang Dunia Kedua